**. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2019. február 11-i nyilvános ülésére**

**Tárgy: Salföld Község Önkormányzata Képviselő-testülete az egyes szociális ellátások szabályozásáról szóló önkormányzati rendelete módosításáról.**

**Előterjesztő: Fábián Gusztáv polgármester**

**Előkészítette: Nagy Éva ügyintéző**

**Előterjesztő Jogszabállyal nem ellentétes**

**Tóthné Titz Éva, jegyzőt helyettesítő aljegyző**

Tisztelt Képviselő-testület!

A minimálbér és a garantált bér emelkedése valamint az ápolási díj a 2019. évi költségvetési törvényben történő emelése szükségessé teszi a szociális ellátások szabályozásáról szóló rendelet áttekintését, módosítását.

2019. január 1. napjával a minimálbér összege bruttó 149.000 Ft-ra emelkedett, mely nettó 99.085 Ft családi kedvezmény érvényesítése nélkül. A garantált bér bruttó 195.000 Ft-ra emelkedett, melynek nettó összege: 129.675 Ft, családi kedvezmény érvényesítése nélkül.

Amennyiben egy családban két fő él, és egy fő kereső van, úgy minimálbér esetén az egy főre jutó jövedelem 49.543 Ft, míg garantált bér estében 64.838 Ft.

Salföld Község Önkormányzata Képviselő-testületének az egyes szociális ellátásokról szóló önkormányzati rendeltében az egyes ellátásoknál az egy főre jutó jövedelemhatár a családban:

* gyógyszerköltség esetén az öregségi nyugdíjminimum 250 %- a 71.250 Ft,
* lakhatási kiadások esetén az öregségi nyugdíjminimum 200 %-a 57.000 Ft,
* 18 év feletti tartósan beteg ápolása esetén az öregségi nyugdíjminimum 150 %-a 42.750 Ft
* rendkívüli települési támogatás esetén az öregségi nyugdíjminimum 150 %-a 42.750 Ft.

Az elmúlt évek tapasztalatai alapján a kérelmezők családjában amennyiben egy fő kereső van az egy főre jutó jövedelem meghaladja az 42.750 Ft-ot ezért célszerű a rendeletben a jövedelemhatárokat megemelni figyelemmel a minimálbér és a garantált bér emelkedésére.

Magyarország 2019. évi központi költségvetéséről szóló 2018. évi L. törvény 66. § (2) bekezdésének b) pontja szerint a Szoctv. 44. § (1) bekezdése szerinti ápolási díj havi alapösszege a 2019. évben 32 600 forint.

A szociális igazgatásról és szociális ellátásokról szóló 1993. évi III. törvény 45. § (2a)bekezdése szerint a 18. életévét betöltött tartósan beteg hozzátartozójának ápolását, gondozását végző személy részére megállapított települési támogatás a társadalombiztosítási tárgyú jogszabályok alkalmazásában ápolási díjnak minősül, ha az ellátás önkormányzati rendeletben szabályozott havi összege eléri az ápolási díj központi költségvetésről szóló törvényben meghatározott alapösszegének a 80%-át.

Az Szoctv. 45. § (7) bekezdése szerint a települési önkormányzat rendeletében a havi rendszerességgel nyújtott települési támogatás - ide nem értve az (1) bekezdés *d)*pontja szerinti célra nyújtott támogatást - havi összegét úgy kell szabályozni, hogy az nem haladhatja meg az öregségi nyugdíj mindenkori legkisebb összegét.

Az Önkormányzat rendeletében a 18. év feletti tartósan beteg személy ápolására tekintettel nyújtott települési támogatás összege havi 25.000 Ft. A költségvetési törvényben meghatározott alapösszeg 32.600 Ft, melynek 80%-a 26.080 Ft. Az ápolásra tekintettel nyújtott települési támogatás havi összegét a Szoctv. szerint minimum 26.080 Ft-ban kell meghatározni, de maximálisan adható összege nem lehet nagyobb 28.500 Ft-nál.

INDOKOLÁS

1.§ a) pontjában a 18. éven felüli tartósan beteg személy ápolásához kapcsolódó települési támogatás jövedelemhatárának emelését tartalmazza.

2.§ a rendkívüli települési támogatás jövedelemhatárának emelését tartalmazza

3.§ a 18. éven felüli tartósan beteg személy ápolására tekintettel nyújtott települési támogatás havi összegének emelését tartalmazza.

4.§-ban az ápolásra tekintettel nyújtott települési támogatás emelt összegének 2019. január 1. napjával történő alkalmazását rendeli el.

5. §-ban megállapításra került a rendelet hatálya.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Salföld Község Önkormányzata Képviselő-testülete ../2019.(II…) önkormányzati rendelete az egyes szociális ellátások szabályozásáról szóló 3/2015.(III.2.) önkormányzati rendelete módosításáról

Társadalmi-gazdasági hatása: A szociális támogatásra a településen élők esetében szélesebb köre szerez jogosultságot, ápolásra tekintettel adható támogatás emelkedik.

Költségvetési hatása: A település költségvetésében a forrás biztosítani szükséges.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs.

A rendelet megalkotásának szükségessége: A Képviselő-testület igénye a támogatások nyújtásának felülvizsgálatára.

A rendelet megalkotása elmaradása esetén várható következmények:nincs

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: költségvetési forrás biztosítása

Kérem a Tisztelt Képviselő-testületet, hogy az előterjesztést megvitatni szíveskedjenek.

**Salföld Község Önkormányzata Képviselő-testületének**

**…./2019. (…) önkormányzati rendelete**

**az egyes szociális ellátások szabályozásáról szóló 3/2015.(III.2.)** **önkormányzati rendelete módosításáról**

Salföd Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** Salföld Község Önkormányzata Képviselő-testületének az egyes szociális ellátások szabályozásáról szóló 3/2015.(III.2.) önkormányzati rendelete (a továbbiakban: Szr.) 10. § (2) bekezdés a) pontjában a „150 %” szövegrész helyébe a „… %” szöveg lép.

**2. §** Az Szr. 11. § (1) bekezdés b) pontjában a „150 %” szövegrész helyébe a „….%” szöveg lép.

**3. §** Az Szr. 12. § (2) bekezdés b) pontjában a „25.000 Ft” szövegrész helyébe „…. Ft” szöveg lép.

**4.§** Az Szr. 15. §-a a következő (5) bekezdéssel egészül ki.

„ (5) Ezen rendelet 12. § (2) bekezdés b) pontját 2019. január 1-től kell alkalmazni”.

**5.§** Ez a rendelet a kihirdetését követő napon lép hatályba.

Fábián Gusztáv Tóthné Titz Éva

polgármester jegyzőt helyettesítő aljegyző

A kihirdetés napja: 2019. . …….

Tóthné Titz Éva

jegyzőt helyettesítő aljegyző